Viborger Samler, 1845-08-18
Tydskland. Leipzig, den 13de Aug. "Der paahviler og en smertelig Pligt, vi maae fortælle en skjebne svanger Begivenhed, der er flydt Blod indenfor Leipzigsfredelige Mure; Medborgere ere faldne for Militairets Kugler. Jgaar Eftermiddag indtraf Prinds Johann hertil for at inspicere Communalgarden. Allerede i Chemnitz havde Prindsen fundet enlunken"Modtagelse, og ogsaa her var Stemningen ham imod, hvortil Grunden tildeels maa søges i de om hans Forhold med Hensyn til Begrundelsen af tydsk catholske Menigheder udspredte Rygter, deels deri at Prindsen har sendt sin Søn til et andet Universitet, deels deri at man - endskjøndt vel med Uret - har tilskrevet ham nogen Jndflydelse angaaende Cultusministeriets Bekjendtgjørelse om den tydskecatholske Kirke. Stemningen imod Prindsen skaffede sig Luft igaar Eftermiddag paa Exerceerpladsen ved gjentagne Hochsfor Ronge, og fremdeles ved det høist ringe Anklang (neppe 50 Stemmer) for det af Commandanten udbragte Hoch for Prindsen. Kl. 9 om Aftenen sloges foran Prindsens Qvarteer Hotel de Prusse", den store Tappenstreg; store Menneskemasser yttrede lydeligen deres Stemning. Det store Torv (Rosplatz), i hvis Midte Hotellet, ligger, er en meget stor, fri Plads, af flere tusinde Skridts Længde og omtrent 500 Skridt i Breden. Store Hobe havde ogsaa samlet sig i de til Pladsen stødende Promenader. Da Prindsen under Tappenstregshvirvlerne traadte frem paa Balconen, gjentonede et tregange gjentaget "Hoch for Ronge; derefter istemmedes en uafbrudt Piben, og Luthers: Eine veste Burg" blev afsjungen. Tumulten vedblev, Vinduerne i Prindsens Hotel bleve staaede itu, Nu ankom Kl. 9 1/2 Militairet (200 Md.) Pladsen blev gjort ryddelig; kun i Promenaderne vare Masserne forsamlede. Allerede begyndte Publicum at adsprede sig, hvilket dog paa Grund af de store Masser kun kunde skee langsomt, da Militairet 3 Gange opfordrede det at begive sig bort Denne Ordre kunde paa Grund af Pladsens store Udstrækning ikke høres overalt. Nu paafulgte 5 Salver, og 9 Døde og 10 Haardtsaarede laae i Promenaderne, trufne af den fra Hotellet forsviis affyrede Pelotonild. Mange Personer bleve desuden let saarede. Lodden traf kun de Nysgierrige, der vare i Begreb med at adsprede sig; thi de egentlige Tumultuanter havde posteret sig saaledes, at ingen af disse skal være truffen. Vel rensedes nu Promenaderne, men Gjæringen blev ikke undertrykket; den tiltog derimod. Masserne samlede sig atter i Staden og paa Promenadepladsene; Raseriets Udbrud vare i den Grad frygtelige at Prindsen omsider gav befaling til at sammenkalde Communalgarden. Appellen fandt Sted Kl. 11 1/2 om Aftenen. Var dette skeet strax i Begyndelsen, vilde Tumulten let være endt, intet Menneskeliv vilde være at beklage. Nu skulde Communalgarden adsprede Masserne; den negtede at adlyde, saafremt Militairet ikke erholdt Ordre til at afmarschere. Dette Forlangende tilstodes ikke, og de Udcommanderede forlode desaarsag deres Poster og begave sig hjem. Man maatte saaledes overlade det til Masserne selv at adsprede sig; til Anvendelsen af Skydevaaben kom det ikke her, hvor kun Tumultanter vare tilstede. Først langt ud paa Natten (Kl. 1/2 var det endnu ei skeet) adspredte Folket sig, Kl. 6 var det atter paa Benene. Ved denne Tid afreiste Prindsen; fra Hotellet til Banegaarden fulgtes han af Massen, der peb, larmede og raabte: "Pak Dig! Pak Dig!" og i dette Øieblik, Kl. 9, larme Hobene endnu omkring paa Gaderne. - Det er umuligt at give et Billede om den frygtelige Gjæring, der har bemægtiget sig Alles (!) Gemytter, intet Menneske tillader sig i mindste Maade at forsvare hvad der er skeet, overalt høres de heftigste Udbrud af Forbittrelse. Man taler om Skridt i Forening; de ere nødvendige, de ere enhver Borgers Pligt; de kunne - hedder det – ikke udeblive. Jdag Formiddag samle Studenterne sig. Man frygter for Aftenen; Artilleri skal være reqvireret fra Dresden. (En Oberst Süsmilch anførte Militairet.) Jblandt de Døde ere to Studenter, to Politibetjente og efter Rygtet, en medicinsk Professor og nogle velsindede bekiendte Borgere. - J dette Øieblik erfare vi at Studenterne, væbnede med Knipler (Schlagern) samle sig i Augustinum, og at Porterne ere stærkt besatte med Communalgardister." – (Leipziger-Tidenderne af 13de omtale ikke denne Tumult med et eneste Ord.) -